STANLY  แจกปันผล 6.50บาท
คณะกรรมการไทยสแตนเลย์การไฟฟ้า มีมติจ่ายงเนปันผลหุ้นละ 6.50บาทหลังผลดำเนินงานปี 2553มีกำไรเพิ่ม 49.12% คิดเป็นกำไรต่อหุ้น18.63บาท
23 พ.ค. 2554

คณะกรรมการไทยสแตนเลย์การไฟฟ้า มีมติจ่ายงเนปันผลหุ้นละ 6.50บาทหลังผลดำเนินงานปี 2553มีกำไรเพิ่ม 49.12% คิดเป็นกำไรต่อหุ้น18.63บาท
คณะกรรมการบริษัทไทยสแตนเลย์การไฟฟ้า(STANLY)มีมติอนุมัติการจ่ายเงินปันผลหุ้นละ 6.50 บาท ให้ผู้ถือหุ้นที่มีชื่อในทะเบียนวันที่  19 ก.ค. 2554กำหนดจ่ายเงินวันที่  04 ส.ค. 2554
บริษัทจ่ายเงินปันผลดังกล่าวสำหรับผลการดำเนินงานของปี2553(1 เม.ย. 2553 ถึง31 มี.ค. 2554)ที่มี ยอดขายเพิ่มขึ้น 22.69% กำไรเพิ่มขึ้น 49.12% เป็น 1,427.71 ล้านบาท คิดเป็นกำไรหุ้นละ 18.63 บาท 
สาเหตุที่มีกำไรเพิ่มขึ้นเนื่องตาก ยอดขายที่ปรับตัวเพิ่มขึ้นอย่างมากถึง 1,653.24 ล้านบาท จึงก่อให้เกิด Economy of Scale ในการผลิตบริษัทได้นำระบบ SNAP (Stanley New Approach for higher Productivity) ซึ่งเป็นระบบในการเพิ่มผลผลิต และลดความสูญเปล่ามาใช้อย่างต่อเนื่อง ทำให้สามารถลดค่าใช้จ่ายได้อย่างมาก และ บริษัทมีการจัดทำ Program การลดต้นทุนอย่างต่อเนื่องโดยเฉพาะต้นทุนค่าวัตถุดิบ
ในปี 2553 ( 1 เมษายน 2553 – 31 มีนาคม 2554 ) ที่ผ่านมา บริษัทมียอดขายทั้งสิ้น 8,939.61 ล้านบาทเพิ่มขึ้นจากปี 2552 ซึ่งมียอดขาย 7,286.37 ล้านบาท ถึง 1,653.24 ล้านบาท หรือ 22.69% เนื่องจากภาวะเศรษฐกิจโดยรวมภายในประเทศและภายนอกประเทศฟื้นตัวอย่างต่อเนื่อง ส่งผลให้ความเชื่อมั่นของผู้บริโภคสูงขึ้นประชาชนมีกำลังซื้อเพิ่มขึ้น และภาคธนาคารมีการปล่อยสินเชื่อเพิ่มมากขึ้น นอกจากนี้ยังมีการออกรถยนต์รุ่นใหม่ประเภทอีโคคาร์ ซึ่งมีราคาถูก จึงส่งผลในเชิงบวกโดยตรงต่ออุตสาหกรรมยานยนต์
ในส่วนของรถยนต์ในปี 2553 มีการผลิตจำนวน 1,644,416 คัน เพิ่มขึ้นจากปี 2552 ที่มียอดการผลิตจำนวน999,378 คัน ถึง 64.54% โดยมียอดการขายส่งออกจำนวน 895,855 คัน เพิ่มขึ้นจากปี 2552 ที่มียอดการส่งออก จำนวน535,372 คัน คิดเป็นเพิ่มขึ้น 67.33% ในขณะเดียวกันยอดการขายภายในประเทศ มีจำนวน 800,357 คัน เพิ่มขึ้นจากปี 2552 ที่มียอดขายจำนวน 548,871คัน คิดเป็นเพิ่มขึ้น 45.82% ในส่วนของรถจักรยานยนต์ มียอดการผลิตทั้งสิ้น 2,024,599 คันเพิ่มขึ้นจากปี 2552 ซึ่งมียอดการผลิต 1,634,409 คัน คิดเป็นเพิ่มขึ้น 23.87% และมียอดขายภายในประเทศ จำนวน1,845,997 คัน เพิ่มขึ้นจากปี 2552 ที่มียอดขายจำนวน 1,535,461 คัน คิดเป็นเพิ่มขึ้น 20.22%